CELEX: 32014R1013
Language: et
Date: 2014-09-26 00:00:00
Title: Nõukogu rakendusmäärus (EL) nr 1013/2014, 26. september 2014 , millega rakendatakse määrust (EL) nr 36/2012, mis käsitleb piiravaid meetmeid seoses olukorraga Süürias

27.9.2014   
            
            
               ET
            
            
               Euroopa Liidu Teataja
            
            
               L 283/9
            
         NÕUKOGU RAKENDUSMÄÄRUS (EL) nr 1013/2014,
   26. september 2014,
   millega rakendatakse määrust (EL) nr 36/2012, mis käsitleb piiravaid meetmeid seoses olukorraga Süürias
   EUROOPA LIIDU NÕUKOGU,
   võttes arvesse Euroopa Liidu toimimise lepingut,
   võttes arvesse nõukogu 18. jaanuari 2012. aasta määrust (EL) nr 36/2012, mis käsitleb piiravaid meetmeid seoses olukorraga Süürias ja millega tunnistatakse kehtetuks määrus (EL) nr 442/2011, (1) eriti selle artikli 32 lõiget 1,
   ning arvestades järgmist:
   
               (1)
            
            
               Nõukogu võttis 18. jaanuaril 2012 vastu määruse (EL) nr 36/2012.
            
         
               (2)
            
            
               Euroopa Liidu Kohus tühistas oma 16. juuli 2014. aasta otsusega kohtuasjas T-572/11 nõukogu otsuse lisada Samir Hassan määruse (EL) nr 36/2012 II lisas esitatud loetellu isikutest ja üksustest, kelle suhtes kohaldatakse piiravaid meetmeid.
            
         
               (3)
            
            
               Samir Hassan tuleks uue põhjenduse alusel uuesti lisada määruse (EL) nr 36/2012 II lisas esitatud loetellu isikutest ja üksustest, kelle suhtes kohaldatakse piiravaid meetmeid.
            
         
               (4)
            
            
               Lisaks tuleks määruse (EL) nr 36/2012 II lisas esitatud loetelus ajakohastada kahe üksusega seotud teavet.
            
         
               (5)
            
            
               Määrust (EL) nr 36/2012 tuleks seetõttu vastavalt muuta,
            
         ON VASTU VÕTNUD KÄESEOLEVA MÄÄRUSE:
   Artikkel 1
   Määruse (EL) nr 36/2012 II lisa muudetakse vastavalt käesoleva määruse lisale.
   Artikkel 2
   Käesolev määrus jõustub Euroopa Liidu Teatajas avaldamise kuupäeval.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 26. september 2014
      
         
            Nõukogu nimel
         
         
            eesistuja
         
         S. GOZI
      
   
   
      (1)  ELT L 16, 19.1.2012, lk 1.
   
      LISA
      
                  1.
               
               
                  Järgmine isik lisatakse määruse (EL) nr 36/2012 II lisa A osas esitatud füüsiliste ja juriidiliste isikute loetellu.
                  
                               
                           
                           
                              Nimi
                           
                           
                              Tuvastamisandmed
                           
                           
                              Põhjendus
                           
                           
                              Loetellu kandmise kuupäev
                           
                        
                              „48.
                           
                           Samir (
                                 ) Hassan (
                                 )
                           
                               
                           
                           
                              Samir Hassan on silmapaistev ettevõtja, on lähedane sellistele Süüria režiimi võtmefiguuridele nagu Rami Makhlouf ja Issam Anbouba. Ta on alates 2014. aasta märtsist olnud kahepoolsete ärinõukogude Venemaa suhete aseesimees, millisele ametikohale nimetas ta majandusminister Khodr Orfali. Lisaks toetab ta sularahaannetuste abil režiimi sõjategevust. Seetõttu on Samir Hassani näol tegemist isikuga, kes toetab Süüria režiimi ja saab sellest kasu.
                           
                           
                              27.9.2014”
                           
                        
            
                  2.
               
               
                  Allpool loetletud üksusi käsitlevad kanded, mis on esitatud määruse (EL) nr 36/2012 II lisa B osas, asendatakse järgmiste kannetega.
                  
                               
                           
                           
                              Nimi
                           
                           
                              Tuvastamisandmed
                           
                           
                              Põhjendus
                           
                           
                              Loetellu kandmise kuupäev
                           
                        
                              „54.
                           
                           
                              Overseas Petroleum Trading
                              (teiste nimedega „Overseas Petroleum Trading SAL (Off-Shore)”
                              ja „Overseas Petroleum Company”).
                           
                           
                              Dunant Street, Snoubra Sector, Beirut, Lebanon.
                           
                           
                              Toetab Süüria režiimi ja saab sellest kasu, korraldades Süüria režiimile varjatud naftatarneid.
                           
                           
                              23.7.2014
                           
                        
                              55.
                           
                           
                              Tri-Ocean Trading, teise nimega Tri-Ocean Energy
                           
                           
                              35b Saray El Maadi Tower, Corniche El Nile, Cairo, Egypt, Postal Code 11431 P.O. Box: 1313 Maadi
                           
                           
                              Toetab Süüria režiimi ja saab sellest kasu, korraldades Süüria režiimile varjatud naftatarneid.
                           
                           
                              23.7.2014”